Saving Mr. Banks nggih punika filem drama biografi sujarah saking Australia, Britania Raya, lan Amérikah Sarékat ingkang dipundamel taun 2013. Filem punika kaarahaken déning John Lee Hancock adhedhasar saking skénario anggitanipun Kelly Marcel lan Sue Smith. Juru damel filem punika kapasrahaken dhumateng Alison Owen, Ian Collie lan Philip Steuer. Juru paraga ingkang sami kadhapuk maragani filem punika antawisipun Emma Thompson, Tom Hanks, Paul Giamatti, Jason Schwartzman, Bradley Whitford lan Colin Farrell.

Filem Saving Mr. Banks kagiyaraken kaping pisanipun nalika adicara Festival Film London ing surya 20 Oktober 2013. Lajeng kababar ing Britania Raya ing surya 29 November 2013 lan Australia ing surya 9 Januari 2014. Sawetawis, pambabaran ing Amérika Sariéat kalaksanan ing surya 13 Desember 2013 kanthi winatesan, lan surya 20 Desember 2013 kagem sagung pamirsa. Filem punika namèni pangalembana saking para juru kritik.

Juru paraga 

 Emma Thompson minangka Pamela "P. L." Travers
 Annie Rose Buckley minangka Helen, 7 taun
 Tom Hanks minangka Walt Disney
 Colin Farrell minangka Travers Robert Goff
 Ruth Wilson minangka Margaret Goff
 Paul Giamatti minangka Ralph
 Bradley Whitford minangka Don DaGradi
 Jason Schwartzman minangka Richard M. Sherman
 B. J. Novak minangka Robert B. Sherman
 Kathy Baker minangka Tommie
 Melanie Paxson minangka Dolly
 Rachel Griffiths minangka Ellie
 Ronan Vibert minangka Diarmuid Russell
 Kristopher Kyer minangka Dick Van Dyke
 Victoria Summer minangka Julie Andrews

Pangalembana juru kritik 
Fielm Saving Mr. Banks pikantuk pangalembana saking para juru kritik. Adhedhasar Rotten Tomatoes, filem nggadhahi pandhemen 78%, adhedhasar 241 tanggepan, kanthi rata-rata 7/10. Sawetawis miturut Metacritic, filem dipunparingi biji 65 saking100.

Box office 
Saking sedaya panggiyaran, filem Saving Mr. Banks kasil ngempalaken arta $83,301,580 ing Amerika Ler, lan $34,566,404 saking negari sanèsipun, kanthi gunggung $117,867,984, nglangkungi ardhana ingkang sampun medal kagem kabetahan pandamelan, nggih punika $35 yuta.

Rujukan

Pranala njawi 

 
 
 
 

Film berbahasa Inggris
Film biografi
Filem drama
Film sejarah
Film yang didasarkan dari kisah nyata
Film Amerika Serikat tahun 2013
Film Amerika Serikat
Film Australia tahun 2013
Film Australia
Film Britania Raya tahun 2013
Film Britania Raya